Vicente del Bosque

Vicente del Bosque González (s. 23. joulukuuta 1950 Salamanca, Salamancan maakunta, Espanja) on espanjalainen entinen jalkapallovalmentaja ja puolustaja. Hän toimi vuodet 2008–2016 Espanjan maajoukkueen päävalmentajana, minkä lisäksi hänet tunnetaan sekä pelaajana että valmentajana ajastaan Real Madridissa. 

Del Bosquelle myönnettiin periytyvä Del Bosquen markiisin (Marqués de Del Bosque) aatelisarvo kunnianosoituksena urheilusaavutuksistaan helmikuussa 2011. Valmentajana Del Bosque on voittanut Mestarien liigan, Euroopan-mestaruuden sekä maailmanmestaruuden. Kukaan muu valmentaja ei ole pystynyt vastaavaan saavutukseen.

 Pelaajaura 

Pelaajana Del Bosque oli pelipaikaltaan puolustaja. Hän aloitti jalkapalloilun kotiseudullaan Salamancassa pelaten paikallisissa joukkueissa kunnes liittyi Real Madridin junioreihin vuonna 1968. Real Madridin edustusjoukkueen kokoonpanoon hän nousi vuonna 1970, mutta hänet lähetettiin hankkimaan kokemusta Castellóniin (1970–1971, 1972–1973) ja Córdobaan (1971–1972). Castellónissa kaudella 1972–1973 esittämiensä otteidensa myötä hän sai jälleen mahdollisuuden Real Madridissa ja vakiinnutti seuraavalla kaudella paikkansa edustusjoukkueessa. Del Bosque pelasi kausina 1971–1984 pääsarjassa Primera Divisiónissa kaikkiaan 288 ottelua ja teki 20 maalia.Ficha del jugador LFP. Viitattu 19.2.2007. Real Madridissa hän voitti viisi pääsarja- ja neljä cup-mestaruutta.

Espanjan maajoukkueessa Del Bosque pelasi 18 ottelua ja teki yhden maalin. Hän edusti maataan vuoden 1980 EM-kilpailuissa, jossa Espanjan kohtalona oli karsiutua jo alkulohkovaiheessa.Jugadores de la Selección  Fútbol en la Red. Viitattu 19.2.2007.

Meriitit pelaajana

 Espanjan pääsarjamestaruus: 5 (1975, 1976, 1978, 1979, 1980)
 Espanjan cup: 4 (1974, 1975, 1980, 1982)

 Valmentajaura 

Del Bosquen päätettyä pelaajauransa vuonna 1984 hän jäi Real Madridiin valmentamaan seuran juniorijoukkueita. Hän toimi myös seuran harjoituskeskuksen johtajana.Estrellas del deporte  Sportec. Viitattu 11.3.2008. Edustusjoukkuetta hän valmensi viransijaisuuksina 11 ottelun verran kaudella 1993–1994 ja toistamiseen yhden ottelun verran kaudella 1995–1996.Entrenadores LFP. Viitattu 19.2.2007. Vakituisesti Del Bosque nimitettiin tehtävään kesken kauden 1999–2000 seuran ajauduttua ongelmiin John Toshackin kanssa. Del Bosquen vuodet 1999–2003 olivat Real Madridin lähihistorian menestyksekkäimmät, sillä tuona aikana seura voitti sekä Espanjan pääsarjamestaruuden (2001, 2003) että Mestarien liigan (2000, 2002) kahdesti. Del Bosque tunnettiin nöyrästä ja kärsivällisestä valmennustyylistään sekä kyvystään sovittaa joukkueen lukuisten tähtipelaajien egot yhteen. Jalkapallon historiaa ja tilastoja tutkiva saksalainen IFFHS nimesi Del Bosquen vuoden 2003 seurajoukkuevalmentajaksi.IFFHS – Various Annual Awards RSSSF. Viitattu 19.2.2007.

Vain päivää Real Madridin vuoden 2003 liigamestaruuden jälkeen seurajohto ilmoitti yllättäen, että se ei jatka Del Bosquen sopimusta. Seurajohto halusi uudistaa edustusjoukkueen ilmettä, ja samalla ilman jatkosopimusta jäi myös kapteeni Fernando Hierro.Real ditch Del Bosque BBC Sport. Viitattu 19.2.2007. Mestaruuksissa mitattuna Del Bosque on Real Madridin menestynein valmentaja Miguel Muñozin jälkeen.

Sittemmin Del Bosque valmensi turkkilaista Beşiktaşia, jossa hänet otettiin vastaan suosionosoituksin, mutta erotettiin heikkojen tulosten vuoksi kauden 2004–2005 loppupuolella. Vuonna 2006 hänelle tarjottiin Meksikon maajoukkueen päävalmentajan paikkaa pian joukkueen pudottua MM-kilpailuista, mistä hän kieltäytyi. Del Bosque kertoi tarjouksen olleen ammatillisessa mielessä erittäin kiinnostava, mutta henkilökohtaisten syiden johtaneen päätökseen.Del Bosque rechaza una oferta para ser seleccionador de México Marca. Viitattu 11.3.2008. Kaudella 2007–2008 Del Bosque toimi muutaman kuukauden ajan Segunda Divisiónissa pelanneen Cádizin urheilutoimenjohtajana.Baldasano toma el poder en Cádiz Marca. Viitattu 23.6.2007.

Espanjan kuninkaallinen jalkapalloliitto valitsi Del Bosquen yksimielisesti Espanjan maajoukkueen päävalmentajaksi 15. heinäkuuta 2008. Sopimus oli kestoltaan kaksivuotinen.Del Bosque será el nuevo seleccionador Marca. Viitattu 11.3.2008.Presentación de Vicente del Bosque como nuevo seleccionador nacional RFEF. Viitattu 17.7.2008. Del Bosque jatkoi Espanjan EM-kultaan luotsanneen Luis Aragonésin aloittamaa hyvää työtä. Joukkue eteni vuoden 2010 MM-kilpailuihin voittamalla karsinnoissa kaikki kymmenen otteluaan ja teki karsintojen kuluessa myös ennätyksen peräkkäisten voitettujen ja tappiottomien maaotteluiden määrässä. Ainoa tahra Del Bosquen Espanjan kilvessä vuonna 2009 oli Maanosaliittojen cupin tappiollinen välieräottelu Yhdysvaltoja vastaan. Espanja sijoittui kilpailussa lopulta kolmanneksi. Joulukuussa 2009 Del Bosquen sopimusta jatkettiin kahdella vuodella, joten hän valmentaa joukkuetta myös vuoden 2012 EM-kilpailuiden karsinnoissa. MM-lopputunauksessa Del Bosque sai jo kritiikkiä osakseen, kun Espanja hävisi avausottelunsa Sveitsille 1–0. Tahti kuitenkin parani jatkossa ja komeaa syöttöpeliä esittänyt Espanja eteni aina loppuotteluun saakka. Historiallinen ensimmäinen maailmanmestaruus Espanjalle ratkesi lopulta jatkoajalla Andrés Iniestan iskettyä voittomaalin Alankomaiden verkkoon. Espanja juhlii maailmanmestaruutta

EM-karsinnoissa 2012 del Bosquen Espanja jatkoi vahvoja esityksiään voittamalla karsintalohkonsa kaikki ottelut huikealla maalierolla 26–6. Lopputurnauksessa mestaruutta puolustanut Espanja aloitti tasapelillä Italiaa vastaan, mutta voitti Irlannin murskaavasti 4–0 ja Kroatian 1–0. Pudotuspeleissä Espanja raivasi tieltään Ranskan 2–0 ja Portugalin rangaistuspotkukilpailun jälkeen. Loppuottelussa vastaan tuli Italia, joka taipui lopulta murskalukemin 4–0.Espanja on Euroopan mestari! Espanjasta tuli näin ensimmäinen joukkue, joka pystyi voittamaan kaksi perättäistä Euroopan mestaruutta.

MM-karsinnoissa 2014 Espanja oli jälleen vahva, muttei edellisvuosien tapaan suvereeni. Joukkue menetti pisteet tasapeleillä Ranskalle ja Suomelle.Ihme Gijonin illassa! Huuhkajat ryösti pisteen maailman parhailta  Kuusi voittoa riitti kuitenkin lohkovoittoon. MM-kisoihin valmistaneessa Maanosaliittojen cupissa Espanja eteni finaaliin saakka, mutta hävisi sen selvästi Brasilialle 3–0.Brazil - Spain 3:0 (2:0)  MM-lopputurnauksessa historiallista toista perättäistä maailmanmestaruutta ja neljättä perättäistä arvoturnausvoittoa jahdannut Espanja romahti heti avausottelussa Alankomaita vastaan häviten 5–1.Käsittämätön selkäsauna! Hollanti nöyryytti Espanjaa 5–1! Toisessa ottelussa vahvasti prässännyt ja aktiivisesit pelannut Chile upotti Espanjan jatkohaaveet 2–0 voitolla.Kehno Espanja romahti pohjamutiin, dynastia päättyi Viimeisessä lohkovaiheen ottelussa Espanja voitti Australian 3–0.Espanja päätti MM-taipaleensa selvään voittoon 

Lokakuussa 2014 del Bosque ilmoitti jättävänsä Espanjan maajoukkueen EM-kisojen 2016 jälkeen. Vicente del Bosque confirms plans to leave Spain role after Euro 2016 Kokenut del Bosque on saanut MM-kisojen fiaskon jälkeen paljon kritiikkiä peluutuksistaan eritoten Espanjan hävittyä EM-karsinnoissa Slovakialle 2–1.Del Bosque wants more constructive criticism of Spain  Tappio jäi kuitenkin ainoaksi ja Espanja eteni lohkovoittajana lopputurnaukseen. Ranskan kentillä Espanjan pelit sujuivat nihkeämmin. Tšekki kaatui 1–0 ja heikosti pelannut Turkki 3–0, mutta lohkon viimeisessä ottelussa hyvin prässännyt ja aktiivisesti hyökännyt Kroatia kukisti Espanjan syöttömyllyn 2-1.Kroatia yllätti Espanjan – lohkovoittoon viime minuuttien maalilla YLE. Viitattu 1.7.2016. Neljännesvälierissä Espanja sai vastaansa neljän vuoden takaisen finaalivastustajansa Italian, jonka tiivis joukkuepelaaminen toi 2–0 voiton ja päätti Espanjan taistelun kolmannesta perättäisestä Euroopan mestaruudesta.Pellèn maali sinetöi Italian voiton – Espanjan mestaruusputki katkesi  Helsingin Sanomat. Viitattu 12.7.2016. Espanjan pudottua kisoista del Bosque vahvisti 30. kesäkuuta 2016 jättävänsä maajoukkueen päävalmentajan tehtävät.Del Bosque confirma su marcha: "Es una decisión tomada hace tiempo" Marca. Viitattu 1.7.2016. 

Meriitit valmentajana

 Euroopan-mestaruus: 1 (2012)
Neljännesvälierät: 1 (2016)
 Maailmanmestaruus: 1 (2010)
Lohkovaihe: 1 (2014)
 Espanjan pääsarjamestaruus: 2 (2001, 2003)
 Mestarien liiga: 2 (2000, 2002)
 Espanjan supercup: 1 (2001)
 Euroopan supercup: 1 (2002)
 Intercontinental Cup: 1 (2002)
 FIFA:n vuoden valmentaja: 1 (2012)

 Lähteet 

 Aiheesta muualla 

 Vicente del Bosque Real Madridin sivuston Jugadores de Leyenda -osiossa 

|-

|-



Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Jalkapallon maailmanmestaruuden voittaneet valmentajat
Luokka:Vuonna 1950 syntyneet
Luokka:Elävät henkilöt